
Ehitusloa andmine ehitise täielikuks lammutamiseks (Kangelaste pr 37) 
1. ASJAOLUD JA MENETLUSE KÄIK
25.08.2016.a Narva Linnavalitsuse korralduse vastuvõtmiseks laekus Antomin Trading OÜ poolt ehitusloa taotlus (dok. reg nr. 8272/1-16) Kangelaste pr 37 kinnistul asuva poolelioleva hoone (ehr kood 118008394) täielikuks lammutamiseks. 
Esitatud dokumentides ehitusseadustiku §44 toodud ehituslubade andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusluba Kangelaste pr 37 asuva poolelioleva hoone (ehr kood 118008394) täielikuks lammutamiseks vastavalt ehitusprojektile (töö nr 415-2015).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

